《鹧鸪天 灯夕雨雪》
宋代·何澹

好景良辰造物悭。一年灯火遽摧残。雨淋夹道星千点，雪阻游人路九盘。

停社舞，撤宾筵。谩烧银烛照金莲。不如我入香山社，一盏青灯说夜禅。

作者简介：何澹(1146～1219)，字自然。南宋诗人，曾任兵部侍郎、右谏大夫等职。嘉定十二年十二月病卒，终年74岁。著有 《小山集》 ，收入 《永乐大典》 及现代唐圭璋编 《全宋词》。